Vielä 2000-luvun alkupuolella hehkulamput olivat käytetyimpiä lamppuja. Tällä hetkellä halogeeni- ja hehkulamppujen valmistus ja maahantuonti on kielletty EU-alueella, mutta kaupat saavat myydä varastonsa loppuun. Kiellon jälkeen markkinoilla on lähinnä saatavilla energiatehokkaita LED-lamppuja, sillä halogeeni- ja energiansäästölamput ovat jo poistuneet useimpien kauppojen valikoimista. Ledit ovat pääosin syrjäyttäneet muut lamput paremman laadun ja parempien teknisten ominaisuuksiensa ansiosta, mutta energiansäästölamppuja saa jatkossakin valmistaa. Hehkulamput tuottavat valoa sähkövirrasta hehkulangan avulla. Hehkulampun tarina alkaa jo 1800-luvulta, jolloin hehkulamppu kehitettiin kaupalliseksi tuotteeksi. Hehkulamppujen valmistus ja myynti on tällä hetkellä kielletty EU-alueella.Halogeenilamppu toimii samalla periaatteella kuin hehkulamppu, mutta on ns. paranneltu versio hehkulampusta. Halogeenilampun käyttöikä on huomattavasti pidempi kuin hehkulampun sekä halogeenilampun energian kulutus on pienempää kuin hehkulampun. Uusiin valaistustekniikoihin verrattuna halogeenit käyttävät paljon enemmän energiaa ja useimpien verkkojännitehalogeenilamppujen valmistus ja maahantuonti kiellettiin 1.9.2018 EU-alueella. Loistelamppu tai loisteputki on matalapainen purkauslamppu, jossa on elohopeaa, joka kaasuuntuu sähköpurkauksen vaikutuksesta. Tavallisen loisteputken elinikä on noin 20000 tuntia. Loistelamppuja voidaan korvata LED valoputkilla, joiden suurimpina etuina loisteputkeen nähden ovat energiatehokkuus ja pitkäikäisyys.Energiansäästölamput toimivat samalla periaatteella kuin loisteputket, mutta ovat kierrekannallisia lamppuja ja niitä kutsutaankin usein pienoisloistelampuiksi. Energiansäästölamppujen huonotpuolet ovat niiden sisältämä ympäristölle vaarallinen elohopea, niiden hidas syttyminen sekä valovirran alenema eliniän myötä.LED-lamppu: Ledi on puolijohdekomponentti, joka säteilee valoa, kun sen läpi johdetaan sähkövirtaa. LED-lampuilla voidaan korvata nykyään lähes kaikki vanhat lamput. LED-lampun hyviin puoliin kuuluu se, että se syttyy lähes välittömästi täyteen valotehoon ja myös kestää pienloistelamppua paremmin käyttöä kohteissa, joissa lamppua sytytetään ja sammutetaan usein. LED-lamppuja on joko himmennettäviä tai himmentämättömiä. Huonolaatuinen LED-lamppu tuottaa paljon flickeriä (värinää), joka saattaa olla joillekin ihmisille jopa haitallista. LED-lampuissa on kannan sisällä liitäntälaite, ja kuvun sisällä ledit. Liitäntälaitteen laatu vaikuttaa välkynnän määrään.